Laugen landskapsvernområde

Laugen landskapsvernområde er et landskapsvernområde på Trondeneshalvøya i Harstad kommune i Troms. Området ligger mellom Altevågen i nord og Trondenes i sør og omfatter Altevågholmen, Sølvskeivågen, tjernet Laugen og de nærliggende landområdene avgrenset av Trondenesveien i øst. Det har et samlet areal på 153 dekar, hvorav 85 dekar består av salt- eller ferskvann og 56 dekar består av lauskog.Norsk institutt for skog og landskap. Markslagstatistikk for Laugen landskapsvernområde med dyrelivsfredning. Besøkt 18. mai 2017.

Landskapsvernområdet ble opprettet 8. desember 1995 for å gi vern til det gamle kulturlandskapet og tjernet som er hekkeområde for våtmarksfuglearter som blant annet horndykkere og sjøorrer.Lovdata. Forskrift om vern av Laugen landskapsvernområde med tilhørende dyrelivsfredning, Harstad kommune, Troms. Besøkt 18. mai 2017. Området har en artsfattig vannvegetasjon.

 Referanser 

Kategori:Landskapsvernområder i Troms
Kategori:Verneområder i Harstad
Kategori:Verneområder opprettet i 1995